                                                                                                                                      EELNÕU

NARVA  LINNAVOLIKOGU
OTSUS
Narva










2008a nr

Narva linnas Kulgu sadama maa-ala detailplaneeringu keskkonnamõju strateegilise hindamise algatamine

1. ASJAOLUD JA MENETLUSE KÄIK
Narva Linnavolikogu 05.04.2007 a. otsusega nr. 112 on algatatud Kulgu sadama maa-ala detailplaneering ning otsuse punktina 3 kinnitatud lähteülesanne nr DP 03-2007. Detailplaneeringu koostamise eesmärgiks on planeeritava maa-ala krundipiiride täpsustamine; ehitusõiguse andmine olemasoleva väikepaatide sadama (süvisega kuni 3 meetrit) ümberkorraldamiseks ning vastava infrastruktuuri rajamiseks; heakorrastuse, liikluskorralduse (juurdepääsude ja parkimise) lahendamine; tehnovõrkude asukoha määramine ning varustamisega lahendamine. Planeeritava ala pindala on ca 4,1 ha. Planeeritav ala asub Narva veehoidla poolsaarel, AÜ Suur Primorskoje vahetus läheduses.

Detailplaneeringu koostamise algataja on Narva Linnavalitsuse Arhitektuuri- ja Lnnaplaneerimise Amet, aadress on Peetri plats 5, 20308 Narva, tel. 3599050, e-post: info@narvaplan.ee. Detailplaneeringu koostamise korraldaja on Narva Linnavalitsuse Arhitektuuri- ja Lnnaplaneerimise Amet, aadress on Peetri plats 5, 20308 Narva, tel. 3599050, e-post: info@narvaplan.ee. Detailplaneeringu koostaja on OÜ Hendrikson & Ko, aadress on Raekoja plats 8, 51004 Tartu, tel. 7409800.
Planeeritav maa-ala asub Narva linna lõunaosas Narva veehoidla poolsaarel. Narva veehoidla ja Narva jõgi on Natura 2000 võrgustiku alad. Sadamaseaduse § 3 kohaselt on sadamaala sadamateenuste osutamiseks ning muuks laevaliiklusega seotud tegevuseks kasutatav maa ja akvatoorium koos sinna juurde kuuluvate sadamarajatistega. Kulgu sadama maa-ala detailplaneeringuga nähakse ette sadama teenindamiseks vajalike hoonete ja rajatiste ehitusõigus, samuti juurdepääsude, parkimise ning tehnovõrkudega varustamise lahendamine. Nimetatud tegevuste korral on tarvis Keskkonnamõju hindamise ja keskkonnajuhtimissüsteemi seaduse § 33 lg 1 p. 4 kohaselt kohustuslik keskkonnamõju strateegilise hindamise läbiviimine. Keskkonnamõju strateegilise hindamise läbiviimise käigus tuleb hinnata projekteeritava Narva jõe kaldale uue sadama ja sadamaalalt lähtuva mõju hindamine Natura 2000 alale ning tehnoinfrastruktuur ja hoonestusalune õigus.

2. ÕIGUSLIKUD JÄRELDUSED

2.1 Vastavalt Keskkonnamõju hindamise ja keskkonnajuhtimissüsteemi seaduse § 33 lõike 1 punktile 4 Keskkonnamõju strateegilist hindamist korraldatakse strateegilise planeerimisdokumendi koostamise käigus enne strateegilise planeerimisdokumendi kehtestamist õigusaktiga, kui see dokument on aluseks tegevusele, mis eeldatavalt avaldab Natura 2000 võrgustiku alale olulist mõju

2.2 Vastavalt Keskkonnamõju hindamise ja keskkonnajuhtimissüsteemi seaduse § 35 lõikele 5 keskkonnamõju strateegilise hindamise algatamise või algatamata jätmise otsus peab sisaldama vähemalt: 1) strateegilise planeerimisdokumendi nimetust ja eesmärki; 2) strateegilise planeerimisdokumendi koostamise algataja, koostamise korraldaja, koostaja ja kehtestaja nime ja kontaktandmeid; 3) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsuse kuupäeva ja numbrit; 4) käesoleva paragrahvi lõikes 4 nimetatud asutuse ja isiku seisukohta keskkonnamõju strateegilise hindamise algatamise vajalikkuse kohta; 5) keskkonnamõju strateegilise hindamise algatamise või algatamata jätmise põhjendust; 6) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsusega tutvumise aega ja kohta.

2.3 Vastavalt Keskkonnamõju hindamise ja keskkonnajuhtimissüsteemi seaduse § 35 lõikele 6 keskkonnamõju strateegilise hindamise algatamise või algatamata jätmise otsusest teatatakse 14 päeva jooksul otsuse tegemisest arvates ametlikus väljaandes Ametlikud Teadaanded ja vähemalt ühes üleriigilise või kohaliku levikuga ajalehes ning liht- või tähtkirjaga käesoleva paragrahvi lõikes 4 nimetatud asutusele ja isikule.

2.4 Vastavalt Narva Linnavolikogu 05.04.2007 a. otsus nr 112 „Kulgu sadama maa-ala detailplaneeringu algatamine”

3 OTSUS

3.1 Algatada Narva Linnavolikogu 05.04.2007 a. otsusega nr 112 algatatud Kulgu sadama maa-ala detailplaneeringu keskkonnamõju strateegiline hindamine;

3.2 Kulgu sadama maa-ala detailplaneeringu keskkonnamõju strateegilise hindamise algatamise otsusega saab tutvuda Narva Linnavalitsuse Arhitektuuriametis vastuvõtuaegadel- esmaspäeviti kell 13.00-17.00; kolmapäeviti 10.00-12.00 ja 13.00-17.00;
3.3 Arhitektuuriametil korraldada keskkonnamõju strateegilise hindamise algatamise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ajalehes, milles Narva linn avaldab oma ametlikke teadaandeid.
4 RAKENDUSSÄTTED

4.1 Otsus on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.
4.2 Otsus jõustub teatavakstegemisest.

